"Аролик аҿы иарбоуп амшын аҟәара шаҳрыцқьо. Даара угәы унархьыртә еиԥш агәам еизаны иҟан, амшын иалало аӡиас зымцо аҟынӡа. Жәаҩык раҟара аҵаҩцәеи сареи аҟәараҿы ҳцеит иаҳрыцқьарцаз, аҭыхрақәа мҩаԥаагеит. Анаҩс аҭҵаарадыррагьы ҳналалан, аԥсабараҿы зегьы шеицраԥшьу рзеиҭаҳҳәеит. Даргьы даара ргәахьы анҵамҭа ааргеит. Амшын аҟәара зҟьашьуа, хымԥада, ауаа роуп, иалало аӡиасқәагьы агәам рацәаны инаргоит. Имхәашо апластик рацәаны иаланагалоит. Даара угәы унархьыртә иҟоуп ҳҭагылазаашьа иара аекологиа аганахьалагьы, аестека аганахьалагьы", - ҳәа еиҭалҳәеит Адлеиԥҳа.
Аҟәатәи латәара-латәарадатәи абжьаратә школ аиҳабы лажәақәа рыла, аусумҭа алкаан аекологиа азҵаара аҿар радԥхьаларазы.
"Академиа ахада ихаҭыԥуаҩ санлыҿцәажәоз ус лҳәеит икьаҿны иаашәышьҭыз аинформациа даара иҳалсит ҳәа. Аусумҭа дуқәа инарываргылан ҳалкаан изызҳауа аҿар ирылаҳааӡо аус азы", - ҳәа азгәалҭеит Адлеиԥҳа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.